2. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 105 της 11/14 Ιουν. 1963 (ΦΕΚ Α΄  92) Περί διευρύνσεως παρά των Νομαρχών των χρονικών ορίων δια την συλλογήν μαστίχης κλπ. Λαβόν υπ’ όψιν την υπ' αριθ. 108728/6244 από 7.6.1963 πρότασιν του επί της Γεωργίας Υπουργού, αποφασίζει: Όπως, τα χρονικά όρια δια το κέντημα των σχοίνων και την συλλογήν της μαστίχης, άτινα ορίζονται υπό της παρ. 1 του άρθρου μόνου του Νόμ. 4381/1929 «περί μέτρων προστασίας της μαστίχης Χίου» δύνανται μετά ητιολογημένην πρότασιν της Ενώσεως Μαστιχοπαραγωγών Χίου να διευρύνωνται δι’ αποφάσεως του Νομάρχου κατά ένα μήνα τόσον δια την έναρξιν όσον και δια την λήξιν. Η παρούσα κυρωθήσεται νομοθετικώς, μερίμνη του Υπουργού Γεωργίας. 